ઈસ્લામાબાદ : પાકિસ્તાનના વડાપ્રધાન નવાઝ શરીફે પઠાણકોટ એરબેઝ હુમલાના સંદર્ભમાં ભારત દ્વારા આપવામાં આવેલી માહિતીના આધાર પર તપાસનો આદેશ કરી દીધો છે. ઉચ્ચ સ્તરીય બેઠકમાં આ મુજબનો આદેશ કરવામાં આવ્યો છે. એક અગ્રણી ચેનલના અહેવાલમાં જણાવવામાં આવ્યું છે કે, તીવ્ર દબાણ હેઠળ પાકિસ્તાન ભારત દ્વારા ઉપલબ્ધ કરાવવામાં આવેલા પુરાવામાં તપાસ કરવા સંમત થઇ છે. ઇન્ટેલિજન્સ બ્યૂરોના વડા આફતાબ સુલ્તાનને ભારત દ્વારા આપવામાં આવેલા પુરાવા આપી દેવામાં આવ્યા છે.